Alexandre Beauharnais
Store norske leksikon,Historie,Verdens historie og samtidshistorie,Europa,Frankrikes historie,Den franske revolusjon
Alexandre Beauharnais var en fransk general og politiker under den franske revolusjon. Han ble henrettet under skrekkveldet.
Beauharnais tok del i den amerikanske uavhengighetskrigen (1763–1783). Han møtte i den franske stenderforsamlingen i 1789 (Generalstendene) som representant for adelen og opptrådte her som ivrig revolusjonsvenn. I 1793 fikk han overkommandoen over Rhinarmeen i revolusjonskrigene. Han led imidlertid nederlag, ble anklaget for forræderi og henrettet.Han var gift med Joséphine, som senere ble keiserinne gjennom sitt ekteskap med Napoleon Bonaparte. De hadde to barn, Eugène de Beauharnais og Hortense de Beauharnais. Han var bror av François Beauharnais. Les mer i Store norske leksikon Den franske revolusjon Generalstendene skrekkveldet